Podmienky a pravidlá súťažnej verzie hry

[www.mojafamilia.sk](http://www.mojafamilia.sk/) pre školský rok 2023/2024

# Cieľ hry

Zabezpečiť v 5 hracích kolách potreby všetkých členov rodiny, zvládnuť chod domácnosti a aj niečo usporiť. Podrobné informácie ohľadom spôsobu hrania/využitia hry nájdete na webovej stránke [www.mojafamilia.sk](http://www.mojafamilia.sk/) vo videu s názvom *Ako sa hrá Moja Família*.

# Kto sa môže zúčastniť

Súťažnej verzie hry Moja Família sa môžu zúčastniť žiaci základných škôl (resp.

zodpovedajúcich tried osemročných gymnázií), ktorých škola má s OVB Charity § CSR Slovakia, n.o (ďalej aj len „**organizátor**“ alebo „**OVB**“) podpísané *Vyhlásenie o účasti na projekte finančného vzdelávania Moja Família*. Zároveň platí, že lektor hry Moja Família poskytol pedagógom **prístupové kódy** žiakov do hry **pre súťažnú verziu**

# Trvanie súťažnej verzie hry

Súťažná verzia hry Moja Família prebieha medzi jednotlivými triedami a školami na celom Slovensku a trvá 6 týždňov v termíne **od 18.03.2024 do 28.04.2024. Škola/trieda sa do hry môže zapojiť kedykoľvek v priebehu týchto 6 týždňov, pričom termín zapojenia nemá žiadny vplyv na výsledok.**

# Špecifiká súťažnej verzie hry

**Súťažná verzia** hry Moja Família obsahuje fixný počet kôl (5), bez možnosti opakovania hry,

t. j. po dohraní piateho kola hra definitívne končí. Hráčovi -žiakovi sú podľa jeho úspešnosti v hre priradené body, ktoré sa započítavajú do celkového skóre celej triedy (výsledok celej triedy = výkony jednotlivých hráčov/počet hráčov).

Ak žiak odohrá napr. len 3 kolá hry, tak za 2 nedohraté kolá získa 0 bodov, čím zhoršuje svojej triede celkový výsledok. Do celkového skóre (výsledku) celej triedy sa započítavajú všetci zaregistrovaní žiaci danej triedy. Zároveň sa zohľadňuje pomer žiakov jednej triedy zaregistrovaných do hry, voči nahláseným žiakom v danej triede (podľa nahláseného počtu žiakov vo formulári na pridelenie kódov = 100%). Ak počet žiakov zaregistrovaných do hry klesne pod 70% nahláseného počtu žiakov, dochádza k progresívnej penalizácii triedy1. Cieľom tejto úpravy je zamedzenie nekalým spôsobom a hraniu len vybranej časti triedy.

1*Ak je prostredníctvom formulára na pridelenie kódov v triede nahlásených napr. 25 žiakov, no do interaktívnej hry* [*www.mojafamilia.sk*](http://www.mojafamilia.sk/) *sa zaregistruje len 20 z nich, bude sa do výsledkovej štatistiky počítať výkon tých 20 hrajúcich žiakov, t.j. za nezaregistrovaných žiakov je trieda penalizovaná (a zhoršuje sa jej skóre) len v prípade, že sa nezaregistruje viac ako 30% nahlásených žiakov v danej triede.*

Žiak sa môže do hry prihlásiť viackrát – koľko bude potrebovať na odohranie všetkých 5 súťažných kôl. Žiak je povinný hru hrať sám bez akejkoľvek pomoci tretích osôb.

Pedagóg získa svoj vlastný kód do hry, môže hru aj sám hrať, no jeho výsledok sa nezapočítava do celkového skóre celej triedy.

**Priebežné výsledky** je možné si vyžiadať od lektora hry Moja família, ktorý pridelil škole prístupový kód..

Vedomostný test, ktorý je v hre k dispozícii, nie je súčasťou súťažnej verzie hry, slúži pedagógovi pre potreby prehľadu alebo klasifikácie.

# Legenda:

* **nahlásení žiaci**

Škola sa zapája do projektu podpísaním *Vyhlásenia o zapojení do projektu finančného vzdelávania Moja Família* a pre jednotlivé triedy sú na základe formulára na pridelenie prístupových kódov vygenerované jedinečné prístupové údaje do interaktívnej hry Moja Família, platné pre školský rok 2023/2024. Na tomto formulári je uvedený celkový počet žiakov v danej triede, t. j. pre potreby súťažnej verzie hry sú to tzv. *nahlásení žiaci*.

# zaregistrovanie žiaka – hráča na [www.mojafamilia.sk](http://www.mojafamilia.sk/)

**Prvý vstup** do interaktívnej hry projektu Moja Família je podmienený jednoduchou registráciou (zadanie prezývky a prístupového kódu). Všetci žiaci, ktorí tento úkon vykonajú, sú pre účely projektu označení ako *zaregistrovaní žiaci*. Osobné údaje žiakov nezbierame, pre účely hry nie sú potrebné, na základe čoho sa na túto súťažnú verziu hry nevzťahuje nariadenie GDPR.

# prihlásenie na [www.mojafamilia.sk](http://www.mojafamilia.sk/)

**Opakovaný vstup** do interaktívnej hry Moja Família sa uskutoční jednoduchým prihlásením prostredníctvom prezývky a prideleného prístupového kódu.

# Zrušenie/Prerušenie hry počas rozohraného hracieho kola a neúspešné absolvovanie

**hracieho kola.**

Ak sa hra počas hrania preruší (výpadok elektrického prúdu, chyba počítača a pod.) alebo žiak sám zruší hru počas hrania, príde o nahrané body v aktuálnom kole, ktoré práve hral a toto kolo musí opakovať.

Ak sa žiakovi nepodarí dohrať hracie kolo do konca (úmrtie člena rodiny v hre a pod.), body z tohto kola sa nezapočítajú do celkového počtu nahraných bodov a žiak toto kolo opakuje.

# Vyhodnotenie súťažnej verzie hry

Vyhodnocujú sa výsledky tried, nie výsledky jednotlivých žiakov, teda **medzi sebou súťažia jednotlivé triedy**. **Víťazom súťažnej verzie hry Moja Família sa stáva trieda s najvyšším priemerným počtom získaných bodov.** Výsledková listina s konečným poradím súťažiacich tried bude zverejnená najneskôr 13.05.2024 na internetovej stránke [www.mojafamilia.sk.](http://www.mojafamilia.sk/)

# Výhry a spôsob ich odovzdania Výhercovia získajú finančnú odmenu:

1. miesto: 300 € + vecné dary (reklamné predmety spoločnosti OVB Allfinanz Slovensko a. s. v orientačnej hodnote do 10 € na žiaka),
2. miesto: 200 € + vecné dary (reklamné predmety od spoločnosti OVB Allfinanz Slovensko a. s. v orientačnej hodnote do 8 € na žiaka),
3. miesto: 100 € + vecné dary (reklamné predmety od spoločnosti OVB Allfinanz Slovensko a. s. v orientačnej hodnote do 5 € na žiaka)

Finančnú odmenu môžu triedy použiť napríklad na školský výlet alebo na nákup potrebných školských pomôcok podľa vlastného uváženia.

Zástupcovia organizátora budú výhercov kontaktovať e-mailom, resp. telefonicky. Výhry budú odovzdané výhercom najneskôr do 20.06.2024.

Organizátor si vyhradzuje právo na posúdenie splnenia všetkých podmienok súťažnej verzie hry zo strany súťažiacich. Organizátor si vyhradzuje tiež právo na vylúčenie súťažiaceho (súťažiacim sa v tomto odseku rozumie žiak) zo súťažnej verzie hry a nepriznanie práva na výhru triede v prípade, ak súťažiaci nesplnil podmienky súťažnej verzie hry a/alebo súťažiaci poruší pravidlá súťažnej verzie hry a/alebo súťažiaci konal v rozpore s dobrými mravmi a/alebo sa snažil vyhrať nekalým, resp. podvodným konaním. Organizátor môže tieto práva uplatniť kedykoľvek počas trvania súťažnej verzie hry, aj po jej ukončení. V prípade vylúčenia súťažiaceho zo súťažnej verzie hry je organizátor oprávnený vylúčiť celú triedu, za ktorú súťažiaci súťažil. V prípade odobratia výhry výhercovi či vylúčenia súťažiaceho z dôvodov opísaných v tomto odseku, organizátor prehodnotí nový stav výsledkov súťažnej verzie hry a zverejní aktualizovanú výsledkovú listinu na webovej stránke projektu www.mojafamilia.sk.

**Tieto pravidlá sú platné počas súťažnej verzie interaktívnej hry v školskom roku 2023/2024.**